section_heading: Narodnostni sastav i stanovništvo
paragraph_text: Kao i Moldova, Budžak je dom maloj zajednici Gagauza, turkijskog naroda pravoslavne vjere, koji su došli s Balkana koncem 18. stoljeća i početkom 19. stoljeća. Gagauzi su se naselili na područjima s kojih su Nogajski Tatari iselili. Bugari u ovoj pokrajini su znani kao Besarabijski Bugari, koji su, kao i Gagauzi, potomci doseljenika s Balkana koji su se naselili u područja koja su Nogajci napustili.